

LĒMUMS

Ādažos, Ādažu novadā

2024. gada 29. augustā **Nr.** **318**

**Par adreses piešķiršanu zemes vienībai ar kadastra apzīmējumu 8052 008 0872, Garciemā**

Ādažu novada pašvaldības dome izskatīja nekustamā īpašuma “Priedes-2”, Carnikavas pag., Ādažu nov., ar kadastra numuru 8052 008 0871 īpašnieces (*vārds, uzvārds*) (*personas kods*, *adrese* (turpmāk – Iesniedzēja)) 01.08.2024. iesniegumu (reģ. Nr. ĀNP/1-11-1/24/3931) ar lūgumu piešķirt adresi īpašuma sastāvā esošai zemes vienībai bez adreses (kadastra apzīmējums 8052 008 0872).

# Atbilstoši Carnikavas novada teritorijas plānojumam 2018.-2028. gadam zemes vienība ar kadastra apzīmējumu 8052 008 0872 atrodas Savrupmāju apbūves teritorijā, kur izmantošanas noteikumi pieļauj dažādu veidu apbūvi. Ņemot vērā zemes vienības platību un konfigurāciju, secināms, ka tā ir adresācijas objekts, atbilstoši Ministru kabineta 29.06.2021. noteikumu Nr. 455 “Adresācijas noteikumu” (turpmāk – Adresācijas noteikumi) 2.10. apakšpunktam.

# Piekļuve zemes vienībai ir paredzēta pa ceļa servitūta teritoriju, kas ir nostiprināta par labu zemes vienībai īpašuma Torņa iela 8, Garciems (kadastra numurs 80520 008 0679) Carnikavas pagasta zemesgrāmatas nodalījumā Nr. 100000136645.

Adresācijas noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta.

Adresācijas noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Adresācijas noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus;

Adresācijas noteikumu 19. punktā noteikts, ka, lai izvairītos no iepriekš piešķirtu numuru atkārtošanās, pašvaldība savā teritorijā, piemērojot vienotu praksi, apbūvei paredzētās zemes vienības vai ēkas numuru papildina ar latviešu alfabēta lielo burtu bez diakritiskām zīmēm.

Zemes vienībai, kas atrodas pie Torņa ielas piešķirama adrese Torņa iela 8A, Garciems, Carnikavas pag., Ādažu nov., LV-2163.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 2.10., 9., 15., 18.1 un 19. punktu, kā arī Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Piešķirt adresi zemes vienībai:

|  |  |  |  |
| --- | --- | --- | --- |
| **Veiktā darbība** | **Adresācijas objekts** | **Adresācijas objekta kadastra apzīmējums** | **Adresācijas objekta jaunā adrese** |
| 1 | 2 | 3 | 4 |
| Piešķiršana | Zemes vienība | 8052 008 0872 | Torņa iela 8A, Garciems, Carnikavas pag., Ādažu nov., LV-2163 |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un 1. punktā noteiktās zemes vienības īpašniecei (*vārds, uzvārds*) (*personas kods*) uz deklarētas dzīves vietas adresi (*adrese*).
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU